
	ประกาศ เทศบาลตำบลหัวสำโรง

	[bookmark: _GoBack]เรื่อง สอบราคาจ้างขุดฝังท่อระบายน้ำ คสล. และบ่อพัก สายบ้านนายวิรัตน์ - เกาะแก้ว หมู่ที่ ๗ ตำบลหัวสำโรง

	 

	             เทศบาลตำบลหัวสำโรงมีความประสงค์จะ สอบราคาจ้างขุดฝังท่อระบายน้ำ คสล. และบ่อพัก สายบ้านนายวิรัตน์ - เกาะแก้ว หมู่ที่ ๗ ตำบลหัวสำโรง   จำนวน  ๒  ช่วง
            ช่วงที่ ๑ ขุดฝังท่อระบายน้ำ คสล. ขนาด ๐.๔๐ เมตร  ระยะทางยาวรวม ๕๐๐  เมตร  โดยขุดฝังท่อระบายน้ำ คสล. (มอก.ชั้น ๓)  ขนาด ๐.๔๐ เมตร  จำนวน  ๔๕๕  ท่อน  และบ่อพักทุกระยะ ๑๐ เมตร  จำนวน ๔๕ บ่อ
            ช่วงที่ ๒ ขุดฝังท่อระบายน้ำ คสล. ขนาด ๐.๖๐ เมตร  ระยะทางยาวรวม ๑๒๐  เมตร  โดยขุดฝังท่อระบายน้ำ คสล. (มอก.ชั้น ๓)  ขนาด ๐.๖๐ เมตร  จำนวน  ๑๑๐  ท่อน  และบ่อพักทุกระยะ ๑๐ เมตร  จำนวน ๑๐ บ่อ
ตามแบบเทศบาลกำหนด 
            ราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๑๐๐,๐๐๐.๐๐ บาท (หนึ่งล้านหนึ่งแสนบาทถ้วน)

	            ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๕๓๔,๘๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลหัวสำโรง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
                     ๕. บุคคลหรือนิติบุคคล  ที่จะเข้าเป็นคู่สัญญา  ต้องไม่อยู่ในฐานะเป็นผู้ไม่แสดงบัญชีรายรับ รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                     ๖. บุคคลหรือนิติบุคคล  ที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement :e-GP)ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ            
                   ๗. คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท  คู่สัญญาอาจขอรับเป็นเงินสดได้

	          กำหนดยื่นซองสอบราคา ในวันที่ ๒๙ สิงหาคม ๒๕๕๙ ถึงวันที่ ๙ กันยายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา โดยในวันที่ ๕ เดือน กันยายน พ.ศ. ๒๕๕๙ เวลา ๐๘.๓๐ น. - ๑๖.๓๐ น. กำหนดรับซองสอบราคา ณ ห้องศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอแปลงยาว (ชั้น ๒) จังหวัดฉะเชิงเทรา และกำหนดเปิดซองใบเสนอราคาในวันที่ ๑๒ กันยายน ๒๕๕๙ ตั้งแต่เวลา ๑๐.๐๐ น. เป็นต้นไป

	          ผู้สนใจติดต่อขอซื้อเอกสารสอบราคาจ้าง   ในราคาชุดละ  ๑,๑๐๐.- บาท  ได้ที่ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา ในวันที่ ๒๙ สิงหาคม ๒๕๕๙ ถึงวันที่ ๙ กันยายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.gprocurement.go.th, www.hsr.go.th และ www.chachoengsao.go.th หรือสอบถามทางโทรศัพท์หมายเลข ๐-๓๘๘๕-๓๖๑๒ ต่อ ๑๕ ในวันและเวลาราชการ

	 


 

	                                                                                                          ประกาศ ณ วันที่ ๒๙ สิงหาคม พ.ศ. ๒๕๕๙

	
	(นายทวีศักดิ์ ชโนเมธาภรณ์)

	นายกเทศมนตรีตำบลหัวสำโรง

